USA: To kvinner drept etter skyting på luksus-kjøpesenter
To kvinner mistet livet, og en mann ble skadet etter et angrep mot en smykkebutikk i et shopping-strøk i San Francisco. Det melder San Francisco Chronicle. Mannen, som er mistenkt for å stå bak skytingen, ble funnet dekket i blod inne i bygningen, som ligger i samme gate som politiets hovedkvarter. Ifølge avisen er det snakk om et eksklusivt kjøpesenter.- Politiet var først usikre på om mannen var et offer eller gjerningsmannen, sier Greg Suhr i politiet. Mannen startet å skyte mot politiet mens han trakk inn i en restaurant. Han fortsatte å skyte helt til han gikk tom for ammunisjon og overgav seg, forteller politiet, ifølge USA today. Politiet skjøt ikke tilbake da det var mange mennesker som oppholdt seg i bygget. Den mistenkte ble behandlet på sykehus for skadene han pådro seg, men skal ikke være livstruende skadet. En pistol og en kniv ble beslaglagt på stedet. Et SWAT-team søkte gjennom bygningen, men politiet tror ikke det er flere gjerningsmenn.Etter at mannen ble arrestert gikk politiet inn i kjøpesenteret og fant to døde kvinner i lobbyen. Den ene var skutt, og den andre hadde stikkskader. En annen mann var livstruende skadet etter skudd og stikkskader. - Noen gråt og ropte om hjelp. Da så jeg SWAT-teamet, og de sa vi måtte gjemme oss, sier Veronica Sirois som var på handletur på kjøpesenter til San Fransico Chronicle.
Mann arrestert på kjøpesenter i San Francisco.